|  |  |
| --- | --- |
| Numri i lëndës: | 2018:042428 |
| Datë: | 09.10.2019 |
| Numri i dokumentit: | 00564938 |

**P. nr. 9/17**

**NË EMËR TË POPULLIT**

GJYKATA THEMELORE NË PEJË D.P, gjyqtari Sejdi Blakaj me sekretaren juridike Gjyljeta Çorkadiu , në lëndën penale kundër të pandehurit E. K , sipas aktakuzës së PTH-së D.P. në Pejë PP/II. nr.2062/16 të dt.28.12.2016, për shkak të veprës penale: lëndim i lehtë trupor nga neni 188 par 1 nën par 1.4 të KPRK-së, pas përfundimit të shqyrtimit fillestar , publik dhe me gojë, të mbajtur në pranin e të pandehurit E. K dhe të prokurorit të shtetit Suada Hamza Bajraktari me dt.09.10.2019 ka marrë dhe botërisht ka shpallë këtë:

**A K T GJ Y K I M**

**I pandehuri E. K i lindur me dt...në Pejë rruga S U, ku edhe tani jeton , i biri i Sh dhe nënës I e gjinisë B , , i pa dënuar më parë nga gjykata, shqiptar, shtetas i Republikës së Kosovës, gjendet në liri.**

**ËSHTË FAJTOR**

Për arsye se:

Me dt. 11.9.2016 rreth orës 14:30 , në rrugën S U , në Pejë , me dashje i shkakton lëndime të lehta trupore të dëmtuarit B.M , në atë mënyrë që ditën kritike , përderisa i dëmtuari ishte duke punuar në oborrin e tij , i pandehuri me një sëpatë hyn në oborr duke iu drejtuar me fjalët “ a e din se ta pres kokën” ku edhe pse i dëmtuari mundohet me fjalë ta largoj nga oborri i pandehuri e kap për fyti viktimën , me ç’ rast i shkakton lëndime të përkohshme trupore.

-me çka ka kryer vepre penale : lëndim i lehtë trupor nga neni 188 par 1 nën par 1.4 të KPRK-së.

Prandaj gjykata të pandehurit konform nenit 41, 42, 49, 50,51,52, dhe nenit 188 par 1 nën par 1.4 të KPRK-së. I SHQIPTON.

**DËNIM TË KUSHTËZUAR**

Në atë mënyrë që ia përcakton dënimin me burg në kohëzgjatje prej 6 muaj, e të cilin dënim i pandehuri fare nuk do ta vuaj nëse në afat prej 1 viti nuk kryen ndonjë vepër tjetër penale .

I pandehuri për shkak të gjendjes së varfër ekonomike lirohet nga pagimi i paushallit gjyqësorë dhe të shpenzimeve të procedurës penale.

I dëmtuari për realizimin eventual të kërkesës pasurore juridike udhëzohet në kontest civil.

**A r s y e t i m**

Prokuroria Themelore në Pejë me dt.28.12.2016 kundër të pandehurit E. K , ka ngritë aktakuzë PP/II. nr.2062/16, për vepër penale : lëndim i lehtë trupor nga neni 188 par 1 nën par 1.4 të KPRK-së, duke i propozuar gjykatës që pas përfundimit të shqyrtimit gjyqësorë të pandehurin ta shpallë fajtorë , ta dënoj sipas ligjit dhe ta obligoj në pagimin e shpenzimeve procedurale .

Në shqyrtimin fillestarë i pandehuri – pasi që paraprakisht i është lexuar aktakuza , është njoftuar me të drejtat dhe detyrimet procedurale dhe pasojat e pranimit përkatësisht të mos pranimit të fajësisë- e ka pranuar fajësinë dhe ka manifestuar keqardhje për atë që i ka ndodhur. Këtë pranim fajësie gjyqtari – pasi që paraprakisht e ka marrë pëlqimin e prokurorit të shtetit, i bindur se pranim fajësinë i pandehuri e ka bërë ashtu siç e parasheh ligji – vullnetarisht dhe pa u ndikuar nga askush dhe në asnjë mënyrë -e ka pranuar .

Meqenëse i pandehuri e pranoj fajësinë gjyqtari kaloj në marrjen e vendimit lidhur me llojin dhe lartësinë e masës ndëshkuese , me ç rast i pati parasysh të gjitha rrethanat rënduese dhe lehtësuese. Rrethanë renduese në rastin konkret gjyqtari nuk ka gjetur , kurse nga ato lehtësuese ka çmuar : pranimin e sinqertë të fajësisë , pendimin e thellë për këtë gjë, qëndrimin korrekt në gjykatë, pa dënueshmërinë e mëparshme , , gjendjen e varfër ekonomike dhe gjendjen e ligë shëndetësore , moshën e shtyrë i pandehuri është 73 vjeçar , dhe kësisoj gjyqtari mendon se edhe me një vendim si në dispozitvin e aktgjykimit ndaj të pandehurit do të arrihet qëllimi i ndëshkimit i paraparë me neni 41 të KPK-së .

Vendimi mbi shpenzimet e procedurës penale dhe të paushallit gjyqësor është marrë konform nenit 453 të KPPRK-së.

Vendimi mbi udhëzimin e të dëmtuarit në kontestin e rregullt civil është marrë konform nenit 463 të KPPRK-së .

Nga sa u tha më lartë konform nenit 365 të KPPRK-së u vendos si më lartë.

Nga Gjykata Themelore në Pejë D.P. datë.09.10.2019.

Sekretarja juridike Gjyqtari

Gjyljeta Çorkadiu Sejdi Blakaj

KËSHILLA JURIDIKE

Kundër këtij aktgjykimi lejohet

Ankesa në afat prej 15 ditësh nga

Dita e marrjes , Gjykatës të Apelit në Prishtinë

E përmes kësaj Gjykate .